ตามจริงได้ยินชื่อเสียงของร้าน Montrio Coffee มานานแล้วแม้แต่ในเฟสบุคก็ติดตามทางร้านมาเพราะเคยไปกินตั้งแต่ช่วง 5-6 ปีก่อนที่ระยอง แล้วคุณป้าก็ชอบในรสชาติของเครื่องดื่มและขนม ตอนนี้ได้ข่าวทางร้านขยายสาขาออกไปเยอะพอสมควร บางสาขามีขนมพิเศษอย่างบิงซูด้วย ก็เคยคิดว่าถ้าได้แวะไประยองอีกทีคงจะแวะไปเยี่ยมเยียนแต่ก็ยังไม่ได้โอกาส
.
พอดี๊พอดี วันนี้คุณป้าบินลงสนามบินอู่ตะเภาช่วงเช้า จะขับรถเข้าพัทยา สายตาดีแว๊บไปเห็นป้าย Montrio Coffee ที่ข้างทาง เลยยูเทิร์นรถกลับไปดู โอ้!!! มีร้านมาเปิดตรงนี้ ป้ายเขียนวันที่เปิดไว้ว่าเพิ่งเปิดเมื่อวานด้วย แบบนี้คุณป้าต้องจอดแวะจิบชาเขียวซักแก้วเพราะยังเบลอๆจากเพิ่งลงเครื่องมาพอดี อยากจะเฟรชชี่ซักหน่อย
.
ร้านตั้งอยู่ถนนสุขุมวิทฝั่งพัทยาไปอู่ตะเภานะคะ คุณป้าดูในแมพบอกว่าอยู่แถว กม.7 ป้ายร้านก็เห็นชัดพอควร 
ที่จอดรถหน้าร้านมีนิดนึง แต่รอบๆร้านก็จอดได้ค่ะ ถือว่าจอดสบายอยู่
.
เข้าไปในร้าน บรรยากาศดูจะวุ่นวายตรงหลังเคาท์เตอร์ เออ ร้านเพิ่งเปิดวันเดียวคงจะวุ่นเป็นธรรมดา ขนมเค้กในตู้มีน่ากินอยู่ค่ะมีมาการองด้วย ตอนแรกก็ว่าจะกินแต่ขอจิบอะไรให้ชุ่มคอก่อน ร้านตกแต่งแนวนั่งสบายๆออกแนวอิงลิชคันทรีนิดๆ โซฟานุ่มๆพิงได้สบายหรือจะเป็นโต๊ะไว้นั่งคุยงานก็มี
.
เมนูเครื่องดื่มยาวเหยียดเต็ม A4 เออเมนูเขาเยอะจริง วันนี้คุณป้าอยากกินชาเขียวเลยไปสะดุดๆอยู่เมนูชาเขียว ก็มีหลายแบบ เห็นชื่อเมนู'ชาเขียวมอนทริโอ' เลยลองถามดูว่าเป็นเมนูชื่อร้านคงจะมีอะไรเด็ด คุณป้าถามว่าเมนูนี้เป็นชาเขียวมัจฉะหรือชาเขียวมะลิคะ? >> คือต้องถามเพราะคุณป้าไม่ชอบชาเขียวมะลิเลย ไม่ชอบกลิ่นแบบนั้น ทางร้านตอบว่าเป็นชาเขียวค่ะ -*- เอิ่มมมม อ่ะลองก็ลอง สุดท้ายดูดคำเดียวบอกให้เอาทิ้งเพราะเป็นชาเขียวที่มีกลิ่นมะลิจริงๆด้วย เลยสั่งใหม่เป็น 'ชาเขียวมัจฉะเย็น' เออ อันนี้รสชาติดี โอเคเลย ราคาก็กลาง ๆ 50-60 บาท ถ้าคุณป้าไม่ได้หงุดหงิดจากคำแรกของชาเขียวมะลิคงจะสั่งขนมมานั่งกินสบายอารมณ์ แต่หงุดหงิดไปแล้วกลับเลยดีกว่า
.
ก็อร่อยดี ถ้ามาแถวนี้มาสนามบินคงแวะ วันนี้เพิ่งจะเปิดร้านไม่กี่วันอาจจะมีตะกุกตะกักก็โอเค ขนมเขาก็น่าอร่อยอยู่